கிராவின் இந்த அறிவுப் பின்புலம்தான் பிறகுவந்த அத்தனை படைப்பாளிகளிமிருந்தும் அவரை ஒரு படிமேலே கொண்டு நிறுத்துகிறது. மிக எளிமையான ஒரு கதையில் கூட ஒட்டுமொத்தமான வரலாற்றுப்பார்வையும் பண்பாட்டுப்பார்வையும் வெளிப்படும் ஆழம் கி.ராவின் தலைமுறைக்கு இயல்பிலேயே அமைகிறது, அடுத்த தலைமுறையினர் ஒன்று என்றால் அது ஒன்றேதான். ஓராயிரமாகப் பெருகமுடியாது. அன்றாடவாழ்க்கையின் எளிய நுட்பங்களை மட்டுமே அவர்களால் எழுதமுடிந்தது.